ข้อบัญญัติกรุงเทพมหานครข้อบัญญัติกรุงเทพมหานครเรื่องกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร พ.ศ. ๒๕๓๒ โดยที่เป็นการสมควรมีข้อบัญญัติกรุงเทพมหานครเรื่อง กำหนดบริเวณห้ามก่อสร้างดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ ในท้องที่แขวงหนองบอนแขวงประเวศ เขตพระโขนง กรุงเทพมหานครอาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒ และมาตรา ๙๗ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ กรุงเทพมหานคร โดยความเห็นชอบของสภากรุงเทพมหานครจึงตราข้อบัญญัติขึ้นไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติกรุงเทพมหานคร เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร.๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร พ.ศ. ๒๕๓๒ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในข้อบัญญัตินี้(๑)[๒]บริเวณโดยรอบสวนหลวง ร. ๙ หมายความว่าบริเวณที่ ๑ บริเวณที่ ๒ และบริเวณที่ ๓ ซึ่งมีพื้นที่ทิศเหนือจดคลองตาสาด(คลองคู้)ไปทางทิศตะวันออกจนสุดคลองและเข้าบรรจบถนนภายในหมู่บ้านเสรีอ่อนนุชเลี้ยวซ้ายไปตามถนนในหมู่บ้านเข้าซอยสุเหร่าบึงหนองบอนเรื่อยมาตามถนนซอยเส้นนี้จนตัดกับคลองศาลาลอยล่างมาตามคลองศาลาลอยล่างจนบรรจบกับคลองมะขามเทศจากจุดนี้เลี้ยวขวามาตามคลองมะขามเทศจนบรรจบกับคลองปลัดเปรียง ทิศตะวันออกจดคลองปลัดเปรียงทิศใต้จดคลองหนองบอนและแนวขนานฝั่งใต้ ซึ่งห่างจากแนวเขตถนนของถนนสุขุมวิทซอย ๑๐๓(ซอยอุดมสุข) ๑๕ เมตร ทิศตะวันตกจดแนวขนานฝั่งตะวันออก ซึ่งห่างจากแนวเขตถนนของถนนศรีนครินทร์ในระยะ๒๑๕ เมตร(๒)[๓]บริเวณที่ ๑ หมายความว่าพื้นที่ในบริเวณระหว่างทิศเหนือจดแนวขนาน ซึ่งมีระยะห่างจากแนวเขตสวนหลวง ร. ๙ด้านทิศเหนือ ออกไป ๓๐๐ เมตร ทิศตะวันออกจดแนวขนานซึ่งมีระยะห่างจากถนนเฉลิมพระเกียรติ ร. ๙ ออกไป ๓๐๐ เมตรเส้นขนานด้านทิศตะวันออกนี้บรรจบกับแนวขนาน ซึ่งมีระยะห่างจากแนวเขตสวนหลวง ร. ๙ด้านทิศเหนือ ๓๐๐ เมตร และบรรจบกับแนวคลองหนองบอน ด้านทิศใต้ทิศใต้และทิศตะวันตกจดคลองหนองบอน ยกเว้นบริเวณบึงรับน้ำหนองบอน(๓)[๔]บริเวณที่ ๒ หมายความว่า พื้นที่ในบริเวณระหว่างทิศเหนือจดคลองตาสาด(คลองคู้) ไปทางทิศตะวันออกจนสุดคลองและเข้าบรรจบถนนภายในหมู่บ้านเสรีอ่อนนุชเลี้ยวซ้ายไปตามถนนในหมู่บ้านเข้าซอยสุเหร่าบึงหนองบอนเรื่อยมาตามถนนซอยเส้นนี้จนตัดกับคลองศาลาลอยล่างลงมาตามคลองศาลาลอยล่างจนบรรจบคลองมะขามเทศ จากจุดนี้เลี้ยวขวามาตามคลองมะขามเทศจนบรรจบคลองปลัดเปรียงทิศตะวันออกจดคลองปลัดเปรียง ทิศใต้จดคลองหนองบอนและแนวขนานฝั่งเหนือ ซึ่งห่างจากแนวเขตถนนของถนนสุขุมวิทซอย ๑๐๓ (ซอยอุดมสุข)๑๕ เมตร ทิศตะวันตกจดแนวขนาน ฝั่งตะวันออกซึ่งห่างจากแนวเขตถนนของถนนศรีนครินทร์ในระยะ ๒๑๕ เมตร ยกเว้นบริเวณที่ ๑และบริเวณบึงรับน้ำหนองบอน(๔)บริเวณที่ ๓ หมายความว่า พื้นที่ภายในระยะ ๑๕ เมตรจากเขตถนนทั้งสองฟากของถนนสุขุมวิทซอย ๑๐๓ (ซอยอุดมสุข)ตั้งแต่ทางแยกกับถนนศรีนครินทร์ไปทางทิศตะวันออกจนจดคลองหนองบอนทั้งนี้ตามแผนที่ท้ายข้อบัญญัตินี้(๕)สถานกีฬา หมายความว่าอาคารหรือส่วนหนึ่งส่วนใดของอาคารหรือสถานที่ที่ใช้เป็นที่ฝึกซ้อมแข่งขัน หรือชมกีฬา หรืออาคารที่มีลักษณะทำนองเดียวกัน สำหรับให้บริการแก่ผู้เล่นหรือผู้ชม(๖)[๕](ยกเลิก)ข้อ ๔ภายในบริเวณที่ ๑ ห้ามมิให้บุคคลใดก่อสร้างหรือดัดแปลงอาคารอื่นใด นอกจากอาคารดังต่อไปนี้(๑)[๖]อาคารที่พักอาศัยประเภทบ้านเดี่ยว บ้านแฝดบ้านแถว และอาคารอยู่อาศัยรวม(๒)อาคารหรือสถานที่ทำการของทางราชการ(๓)อาคารพาณิชย์ที่ไม่ใช่ประเภทอาคารห้องแถวตึกแถวหรือประเภทอาคารขนาดใหญ่(๔)สถานกีฬา ซึ่งจุคนดูได้ไม่เกิน ๗๕๐ คน และไม่ใช่ประเภทอาคารขนาดใหญ่(๕) ถนน เขื่อน สะพาน อุโมงค์ ทางหรือท่อระบายน้ำ ท่าน้ำรั้ว กำแพง ประตู เสาไฟฟ้า ท่อประปา ป้ายทางราชการ ป้ายเพื่อการเลือกตั้งและป้ายชื่อสถานประกอบกิจการที่มีพื้นที่รวมกันไม่เกิน ๕ ตารางเมตรทั้งนี้อาคารตามวรรคหนึ่ง ต้องมีความสูงไม่เกิน ๑๕ เมตรโดยวัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคารข้อ ๕ภายในบริเวณที่ ๒ ห้ามบุคคลใดก่อสร้างหรือดัดแปลงอาคารอื่นใดนอกจากอาคารดังต่อไปนี้(๑)อาคารที่พักอาศัย(๒)อาคารหรือสถานที่ทำการของทางราชการ(๓)อาคารพาณิชย์(๔)[๗](ยกเลิก)(๕)[๘](ยกเลิก)(๖)[๙]สถานศึกษา(๗)สถานกีฬา(๘)สถานพยาบาล(๙)สถานสงเคราะห์หรือรับเลี้ยงคนชรา(๑๐)สถานสงเคราะห์หรือรับเลี้ยงเด็ก(๑๑)ถนน เขื่อน สะพาน อุโมงค์ ทางหรือท่อระบายน้ำ ท่าน้ำ รั้ว กำแพง ประตู เสาไฟฟ้าท่อประปา และป้ายทั้งนี้อาคารตามวรรคหนึ่ง ต้องมีความสูงไม่เกิน ๒๓ เมตรโดยวัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคาร[๑๐]ข้อ ๖ ภายในบริเวณที่ ๓ห้ามมิให้บุคคลใดก่อสร้างหรือดัดแปลงอาคารดังต่อไปนี้(๑)ห้องแถว(๒)ตึกแถว(๓)อาคารพาณิชย์(๔)อาคารขนาดใหญ่(๕)โรงมหรสพ(๖)โรงแรม(๗)ศูนย์การค้า(๘)สถานที่เก็บสินค้า(๙)โรงงานอุตสาหกรรม(๑๐)[๑๑]ป้ายหรือสิ่งก่อสร้างที่สร้างขึ้นสำหรับติดตั้งป้ายทุกชนิด เว้นแต่ป้ายชื่อถนนตรอก ซอย ป้ายทางราชการ ป้ายชื่อสถานประกอบกิจการที่มีพื้นที่รวมกันไม่เกิน ๑๐ตารางเมตรข้อ ๗อาคารที่ก่อสร้างมาก่อนหรือหลังวันที่ข้อบัญญัตินี้ใช้บังคับห้ามดัดแปลงหรือเปลี่ยนการใช้อาคารเว้นแต่การดัดแปลงหรือการเปลี่ยนการใช้อาคารนั้นไม่ขัดกับข้อ ๔ ข้อ ๕ และข้อ ๖ข้อ ๘อาคารที่ได้รับอนุญาตให้ก่อสร้างหรือดัดแปลงก่อนวันที่ข้อบัญญัตินี้ใช้บังคับและยังก่อสร้างหรือดัดแปลงไม่แล้วเสร็จให้ดำเนินการตามที่ได้รับอนุญาตต่อไปได้ข้อ ๙ให้ผู้ว่าราชการจังหวัดกรุงเทพมหานครรักษาการตามข้อบัญญัตินี้ประกาศ ณ วันที่ ๑๐พฤศจิกายน พ.ศ. ๒๕๓๒พลตรี จำลองศรีเมืองผู้ว่าราชการกรุงเทพมหานคร[เอกสารแนบท้าย](๑)แผนที่ท้ายข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๓)พ.ศ. ๒๕๕๙[๑๒](ดูข้อมูลจากภาพกฎหมาย)หมายเหตุ : - เหตุผลในการประกาศใช้ข้อบัญญัติฉบับนี้ คือ ได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทภายในบริเวณรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร ลงวันที่ ๒๒ มีนาคม๒๕๓๒ และมาตรา ๑๓ แห่งพระราชบัญญัติควบคุมอาคาร พ.ศ. ๒๕๒๒บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายใน ๑ ปีนับตั้งแต่วันที่ประกาศนั้นมีผลบังคับให้ประกาศดังกล่าวเป็นอันยกเลิก จึงจำเป็นต้องตราข้อบัญญัตินี้ข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๒)พ.ศ. ๒๕๔๗[๑๓]หมายเหตุ :-เหตุผลในการประกาศใช้ข้อบัญญัติกรุงเทพมหานครฉบับนี้ คือ เนื่องจากข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร พ.ศ. ๒๕๓๒มีการบังคับใช้มาตั้งแต่ปี พ.ศ. ๒๕๓๒ และปัจจุบันสภาพพื้นที่โดยรอบสวนหลวง ร.๙มีการขยายตัวของเมืองทำให้เกิดความเจริญเติบโตของชุมชนพื้นที่มีการพัฒนาอย่างรวดเร็ว ประกอบกับเป็นพื้นที่รองรับกิจกรรมต่อเนื่องกับสนามบินสุวรรณภูมิ ดังนั้นเพื่อให้สอดคล้องกับสภาพการณ์ในปัจจุบันและข้อกำหนดการใช้ประโยชน์ที่ดินในผังเมืองรวมกรุงเทพมหานครสมควรปรับปรุงมาตรการเกี่ยวกับการควบคุมการก่อสร้าง ดัดแปลงใช้หรือเปลี่ยนการใช้อาคาร ในบริเวณดังกล่าวเพื่อประโยชน์ในด้านการรักษาคุณภาพสิ่งแวดล้อม การผังเมือง และการสถาปัตยกรรม จึงจำเป็นต้องตราข้อบัญญัติกรุงเทพมหานครนี้ข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๓) พ.ศ. ๒๕๕๙[๑๔]ข้อ ๒ ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัติกรุงเทพมหานครนี้คำว่าแขวงหนองบอน แขวงประเวศ เขตพระโขนง ให้หมายถึงแขวงหนองบอน แขวงประเวศ เขตประเวศ ตามประกาศกระทรวงมหาดไทย เรื่องเปลี่ยนแปลงพื้นที่เขตพระโขนงและตั้งเขตคลองเตยและเขตประเวศ ลงวันที่ ๙พฤศจิกายน ๒๕๓๒ปุณิกา/เพิ่มเติม๒๙ สิงหาคม ๒๕๕๙นุสรา/ตรวจ๓ พฤศจิกายน ๒๕๕๙[๑] ราชกิจจานุเบกษาเล่ม ๑๐๖/ตอนที่ ๒๐๖/หน้า ๕๔๔/๒๓ พฤศจิกายน ๒๕๓๒[๒] ข้อ ๓ (๑) แก้ไขเพิ่มเติมโดยข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๓) พ.ศ. ๒๕๕๙[๓] ข้อ ๓ (๒) แก้ไขเพิ่มเติมโดยข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร. ๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร (ฉบับที่ ๓) พ.ศ. ๒๕๕๙[๔] ข้อ ๓ (๓) แก้ไขเพิ่มเติมโดยข้อบัญญัติกรุงเทพมหานคร เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร. ๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร (ฉบับที่ ๓) พ.ศ. ๒๕๕๙[๕] ข้อ ๓ (๖)ยกเลิกโดยข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวงร. ๙ ในท้องที่แขวงหนองบอน แขวงประเวศเขตพระโขนง กรุงเทพมหานคร (ฉบับที่ ๓) พ.ศ. ๒๕๕๙[๖] ข้อ ๔ (๑) แก้ไขเพิ่มเติมโดยข้อบัญญัติกรุงเทพมหานคร เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร. ๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร (ฉบับที่ ๓) พ.ศ. ๒๕๕๙[๗] ข้อ๕ (๔) ยกเลิกโดยข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๓) พ.ศ. ๒๕๕๙[๘] ข้อ ๕ (๕)ยกเลิกโดยข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร. ๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๓) พ.ศ. ๒๕๕๙[๙] ข้อ ๕ (๖)แก้ไขเพิ่มเติมโดยข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๒)พ.ศ. ๒๕๔๗[๑๐] ข้อ ๕ วรรคสองแก้ไขเพิ่มเติมโดยข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๓) พ.ศ. ๒๕๕๙[๑๑] ข้อ ๖ (๑๐)เพิ่มโดยข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๒) พ.ศ. ๒๕๔๗[๑๒] แผนที่ท้ายข้อบัญญัติกรุงเทพมหานคร เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร. ๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร (ฉบับที่ ๓) พ.ศ. ๒๕๕๙ แก้ไขเพิ่มเติมโดยข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร (ฉบับที่ ๓) พ.ศ. ๒๕๕๙[๑๓] ราชกิจจานุเบกษาเล่ม ๑๒๑/ตอนพิเศษ ๒๔ ง/หน้า ๓๓/๓ มีนาคม ๒๕๔๗[๑๔] ราชกิจจานุเบกษาเล่ม ๑๓๓/ตอนพิเศษ ๑๖๘ ง/หน้า ๒๔/๒๙ กรกฎาคม ๒๕๕๙